b'\n_START_ARTICLE_\nWikipedia Zero\n_START_SECTION_\nModtagelse og betydning\n_START_PARAGRAPH_\nChiles Subsecretaria de Telecomunicaciones har bestemt at zero-rating-tjenester som Wikipedia Zero, Facebook Zero, og Google Free Zone, der subsidierer mobildatabrug, er i modstrid med lov om netneutralitet og skal indstille deres praksis pr. 1. juni 2014. _NEWLINE_Electronic Frontier Foundation har udtalt, at "selvom de forst\xc3\xa5r tankegangen bag Wikipedia Zero, er zero-ratede tjenester et farligt kompromis." Accessnow.org og har v\xc3\xa6ret mere kritiske, idet de har udtalt, at "Wikimedia har altid v\xc3\xa6ret i front, n\xc3\xa5r det gjaldt fri adgang til information, men det er afg\xc3\xb8rende at beskrive zero-ratingtjenester for det de er: Kortsigtede aftaler der g\xc3\xb8r stor skade p\xc3\xa5 fremtiden for det \xc3\xa5bne internet." Wikimedia Foundations Gayle Karen Young forsvarede programmet overforWashington Post:  "Vi har et kompliceret forhold til netneutralitet. Vi tror p\xc3\xa5 netneutralitet i USA" men tilf\xc3\xb8jer at man m\xc3\xa5 se p\xc3\xa5 Wikipedia Zero i et andet perspektiv i andre lande: "At selvom partnerskaber med teleselskaber udvisker netneutralitet p\xc3\xa5 kort sigt, opfylder det vores m\xc3\xa5ls\xc3\xa6tning om at tilbyde fri viden til alle."_NEWLINE_Hilary Heuler argumenterer for at "for mange vil "zero-rate" programmer begr\xc3\xa6nse deres online-adgang til internettets sv\xc3\xa6rv\xc3\xa6gteres "indhegnede haver". For millioner af brugere vil Facebook og Wikipedia blive synonymt med internettet"._NEWLINE_I 2015 fandt studier der unders\xc3\xb8gte hvordan tilsvarende programmer som Facebook Zero havde formet internetbrug i udviklingslandene, at 11% af indonesere som sagde at de brugte Facebook ogs\xc3\xa5 sagde at de ikke brugte internettet. 65% af nigerianerne og 61% af indoneserne var enige i udsagnet "Facebook er internettet" sammenlignet med kun 5% af amerikanerne.'